Kodavimo Standartas

# Programos Struktūra

* 1. Kodo išdėstyme vyrauja loginė tvarka. Programos failas prasideda komentaru nurodančiu programos autorių ir kokia failo paskirtis. Po to įterpiami antraštės failai (pirma standartinės bibliotekos, po to naudotojo apibrėžti), tada makrosai, toliau struktūrų apibrėžimai ir funkcijų aprašai. Funkcijos apibrėžimai yra deklaruojami po main() funkcijos kodu.
  2. Rašant kodą siekiamą jį padaryti tokį, kad būtų galima panaudoti kitose programose. Pasikartojantys kodo segmentai išskiriami į funkcijas. Logiškai susieta ir nepriklausoma nuo pagrindinės programos grupė funkcijų ir struktūrų išskiriama į kitą failą.
  3. main() funkcija yra naudojama tik funkcijų realizacijai ir grįžtamojo ryšio suteikimui vartotojui.
  4. Kiekvienas antraštės failas turi būti apsaugotas nuo daugkartinio įtraukimo.

# Vardai

* 1. Vardai yra rašomi anglų kalba, vardų pavadinimai yra prasmingi ir nusako jų atliekamą funkciją.
  2. Makrosų pavadinimai yra rašomi visomis didžiosiomis raidėmis. Jei pavadinimas sudarytas iš daugiau nei vieno žodžio, jie atskiriami apatiniu brūkšneliu „\_“. Pvz: EXAMPLE\_MACROS\_NAME
  3. Funkcijų pavadinimai rašomi visomis mažosiomis raidėmis, jei pavadinime yra keli žodžiai, jie atskiriami apatiniu brūkšniu. Funkcijos vardas nusako veiksmą, kurį funkcija atlieka, išreikštą liepiamosios nuosakos veiksmažodžiu. Pvz: add\_element
  4. Kintamųjų vardai rašomi visomis mažosiomis raidėmis, jei pavadinime yra keli žodžiai, jie atskiriami apatiniu brūkšniu. Pvz: first\_student
  5. Struktūrų vardai rašomi didžiąją raide, kur prasideda naujas žodis, visos kitos – mažosios. Pvz: MyStruct

# Komentarai

* 1. Komentarai rašomi anglų kalba išskyrus pradžios antraštėje.
  2. Komentarai yra trumpi ir aiškūs.
  3. Komentarai turi suteikti papildomą informaciją ir negali dubliuoti kodo.
  4. Komentarai neturi klaidinti ir prieštarauti kodui. Atnaujinant kodą reikia atnaujinti ir komentarus.

# Kodo lygiavimas

* 1. Tuščia eilutė dedama po kintamojo/kintamųjų deklaravimo, funkcijų apibrėžimo, struktūros apibrėžimo. Dvi tuščios eilutės dedamos po modulių įterpimo.
  2. Iš abiejų pusių atskiriami tarpais yra šie operatoriai: aritmetikos, santykiniai, loginiai, bitiniai, priskyrimo ir sąlygos. Vienviečiai operatoriai ir kiti nepaminėti nėra atskiriami tarpais. Tarpu iš dešinės yra atskiriamas kablelis.
  3. Vienam reiškiniui yra skiriama viena eilutė, valdymo struktūrai – bent 2 eilutės.
  4. Bloką atidarantis riestinis skliaustas yra žymimas toje pačioje eilutėje, kur yra funkcijos deklaravimas, struktūros deklaravimas ar valdymo struktūra, o bloką uždarantis riestinis skliaustas visada atskirai pažymimas naujoje eilutėje.
  5. Tabuliacija kode yra naudojama palaikyti lygių hierarchijai. Pirmąjį lygį ( kuriame nėra tabuliacijos įtraukos ) sudaro globalių kintamųjų aprašai, funkcijų ir struktūrų aprašai ir apibrėžimai, kreipimasis į preprocesoriaus direktyvas. Antrajame (atskirtame vienu tabuliacijos žingsniu) rašomas einamasis kodas. Atitinkamai kodas toliau yra atitraukiamas tabuliacijų pagalba, atskiriant skirtingus kodo blokų lygius.
  6. Funkcijos aprašui yra skiriama tik viena eilutė.
  7. Struktūros sintaksę sudaro tipo deklaravimas ir pavadinimas. Kiekvienas struktūros kintamasis turi būti naujoje eilutėje. Papildomas struktūros pavadinimas deklaruojamas po uždarančių riestinių skliaustų, bet ne naujoje eilutėje.